Вайн дайша олуш ма-хиллара, баккхийчара 1818-чу шарахь дара олура, кегийчара 1824-г1а шо дара олура, дешна а ваьлла, шен устазо х1инца кхачам хили, кхид1а йолчу ханна шайх ву хьо олуш, ц1а хьажийра Г1еза-Хьаьжа. Цул Т1аьхьа, жимма хан яьлча, Мохьмад-Яраг1ис бронзех дина мух1ар делира къоначу шайхана, ша д1а-схьа яздеш долу кехат и т1е а тухий ч1аг1дора Г1еза-Хьаьжас. И мух1ар тахана а 1алха-юртахь, Куршлойх волчу воккхачу 1еламан, эвлияан 1абдул-Саламан т1аьхьенах болчу нахехь ду. И шен заманахь Геза-Хьаьжин йозанча а, цо шега шайхалла д1аделла а стаг лору дешначу наха. 1абдул-Саламан т1аьхьенах болу нах тахана а Г1еза-Хьаьжин муридаш а болуш, цунна вирд доккхуш а бу.